
Bucureşti, 28 februarie 2023

PLx 267/2022
Către

BIROUL PERMANENT AL CAMEREI DEPUTAȚILOR
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.44/2022 privind stabilirea unor măsuri în cadrul sistemului de sănătate, precum şi pentru interpretarea, modificarea şi completarea unor acte normative, trimis Comisiei pentru muncă şi protecţie socială şi Comisiei pentru sănătate şi familie, în procedură de urgenţă, cu adresa nr. PLx 267/2022 din 16 mai 2022, pentru dezbatere pe fond.

	PREŞEDINTE,
Adrian Solomon
	PREŞEDINTE,

Dr. Nelu Tătaru

Parlamentul României

Camera Deputaţilor

	Comisia pentru muncă şi protecţie socială


	
	Comisia pentru sănătate şi familie



	Nr. 4c-9/412
	
	Nr. 4c-10/263


Bucureşti, 28 februarie 2023

                                                                    PLx 267/2022

RAPORT   COMUN
asupra proiectului de Lege pentru aprobarea Ordonanţei de urgenţă a Guvernului nr.44/2022 privind stabilirea unor măsuri în cadrul sistemului de sănătate, precum şi pentru interpretarea, modificarea şi completarea unor acte normative 

În temeiul art.95 şi 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru sănătate şi familie, au fost sesizate, prin adresa nr. PLx 267/2022 din 16 mai 2022, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.44/2022 privind stabilirea unor măsuri în cadrul sistemului de sănătate, precum şi pentru interpretarea, modificarea şi completarea unor acte normative.
Proiectul de lege are ca obiect de reglementare aprobarea Ordonanţei de urgenţă a Guvernului nr.44/2022 prin care s-au instituit unele măsuri aplicabile în cadrul sistemului de asigurări sociale de sănătate, în scopul continuării acţiunilor de limitare a răspândirii infecţiei cu noul coronavirus SARS-CoV-2 în rândul populaţiei, determinat de evoluţia situaţiei epidemiologice la nivel naţional, pentru acordarea şi decontarea serviciilor medicale, medicamentelor şi dispozitivelor medicale, inclusiv a unor servicii medicale cuprinse în cadrul programelor naţionale de sănătate, urmărind realizarea echilibrului financiar, începând cu trimestrul II al anului 2022.

De asemenea, s-au impus reglementări care să clarifice conţinutul, precum şi modul de aplicare a prevederilor legale referitoare la menţinerea în plată a drepturilor salariale acordate personalului încadrat în unităţile sanitare, aflate în relaţie contractuală cu casele de asigurări de sănătate, astfel încât să fie asigurată precizia şi predictibilitatea normei, precum şi o interpretare constantă la nivelul autorităţilor administrative.
Necesitatea asigurării continuităţii reglementărilor este motivată de nevoia asigurării accesului asiguraţilor în mod nediscriminatoriu şi neîntrerupt la acordarea şi decontarea serviciilor medicale în cadrul sistemului de asigurări sociale de sănătate. 
La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.402/12.04.2022)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/241/23.05.2022)
· avizul negativ al Comisiei pentru drepturile omului, culte şi problemele minorităţilor naţionale (nr.4c-6/336/25.05.2022)
· avizul favorabil al Comisiei pentru apărare, ordine publică şi siguranţă naţională (nr. 4c-15/170/25.05.2022)
· avizul favorabil al Comisiei juridice, de disciplină şi imunităţi 
(nr.4c-13/410/31.05.2022)

· avizul favorabil al Comisiei pentru tehnologia informaţiei şi comunicaţiilor (nr.4c-19/114/24.05.2022)

· avizul favorabil al Comisiei pentru administraţie publică şi amenajarea teritoriului (nr.4c-7/320/27.19.2022)

· punctul de vedere al Ministerului Sănătăţii (nr.AR 2393/20.02.2023).

În conformitate cu prevederile Regulamentului Camerei Deputaților, republicat, cu modificările și completările ulterioare, comisiile au dezbătut proiectul de lege în ședințe separate.
Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 20 februarie 2023 şi au hotărât, cu majoritate de voturi (3 abţineri), aprobarea proiectului de lege cu amendamente admise, redate în anexa care face parte integrantă din prezentul raport comun.
La dezbateri au participat, în calitate de invitaţi, din partea Casei Naționale de Asigurări de Sănătate:

· dna Adela Cojan - Președinte 

· dna Maria-Liliana Mihai - director general adjunct.
Membrii Comisiei pentru sănătate și familie au dezbătut proiectul de lege  în şedinţa din 28 februarie 2023 şi au hotărât, cu majoritate de voturi ( 2 abțineri), aprobarea proiectului de lege cu amendamente admise, redate în anexa care face parte integrantă din prezentul raport comun.
La dezbaterea proiectului de lege a participat, în calitate de invitat, domnul Tiberius Marius Brădățan, secretar de stat în Ministerul Sănătății.

La lucrările comisiilor, deputații au participat conform listei de prezenţă.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Proiectul de lege a fost adoptat de Senat, în calitate de primă Cameră sesizată, în şedinţa din 7 iunie 2022
Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.
În urma finalizării dezbaterilor, cele două Comisii au hotărât, cu majoritate de voturi, să propună Plenului Camerei Deputaţilor adoptarea proiectului de Lege cu amendamente admise, redate în anexa care face parte integrantă din prezentul raport comun.
	PREŞEDINTE,
Adrian Solomon
	PREŞEDINTE,

Dr.Nelu Tătaru



	SECRETAR,
Dan-Constantin Şlincu


	SECRETAR,
Liviu Ioan Balint

	Şef birou Lidia Vlădescu
	Şef birou Cristina Bologan


ANEXA

AMENDAMENTE ADMISE

În urma dezbaterilor, Comisiile au hotărât adoptarea proiectului de lege cu următoarele amendamente:

	Nr. crt.
	Text

act normativ de bază


	Text

ordonanţă
	Text

adoptat de Senat
	Text propus de comisii
(autor amendament)
	Motivare

	1. 
	__
	__
	Titlul legii

Lege pentru aprobarea Ordonanţei de urgenţã a Guvernului nr.44/2022 privind stabilirea unor măsuri în cadrul sistemului de sănătate, precum şi pentru interpretarea, modificarea şi completarea unor acte normative


	Nemodificat


	

	2. 
	__
	__
	Art.I. - Se aprobă Ordonanța de urgenţã a Guvernului nr.44 din 14 aprilie 2022 privind stabilirea unor măsuri în cadrul sistemului de sănătate, precum şi pentru interpretarea, modificarea şi completarea unor acte normative, publicată în Monitorul Oficial al României, Partea I, nr.373 din 14 aprilie 2022, cu următoarele completări:
	Art.I. - Se aprobă Ordonanța de urgenţã a Guvernului nr.44 din 14 aprilie 2022 privind stabilirea unor măsuri în cadrul sistemului de sănătate, precum şi pentru interpretarea, modificarea şi completarea unor acte normative, publicată în Monitorul Oficial al României, Partea I, nr.373 din 14 aprilie 2022, cu modificările ulterioare, cu următoarele modificări şi completări:
Autori: membrii comisiilor 


	Pentru respectarea exigențelor impuse de normele de tehnică legislativă.



	3. 
	__
	Titlul ordonanței

Ordonanţă de urgenţă privind stabilirea unor măsuri în cadrul sistemului de sănătate, precum şi pentru interpretarea, modificarea şi completarea unor acte normative


	__
	Nemodificat 
	

	4. 
	__
	Art.I. - Serviciile medicale şi medicamentele pentru tratarea cazurilor de COVID-19 şi a complicaţiilor acestora se acordă tuturor persoanelor aflate pe teritoriul României şi se suportă din bugetul Fondului naţional unic de asigurări sociale de sănătate, cu excepţia celor care, potrivit legii, se suportă din alte surse.
	__
	Nemodificat 
	

	5. 
	__
	Art. II - (1) Casele de asigurări de sănătate judeţene, respectiv a municipiului Bucureşti, precum şi Casa Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti, denumite în continuare case de asigurări de sănătate, contractează suma alocată de Casa Naţională de Asigurări de Sănătate cu destinaţia servicii medicale spitaliceşti.

(2) Casele de asigurări de sănătate contractează cu unităţile sanitare cu paturi care furnizează servicii medicale spitaliceşti, în regim de spitalizare continuă, o sumă echivalentă cu media lunară a sumelor contractate pentru activitatea anului 2021.

	__
	Nemodificat 
	

	6. 
	__

	Art. III - (1) Pentru unităţile sanitare cu paturi care furnizează servicii medicale spitaliceşti, în regim de spitalizare continuă, aflate în relaţie contractuală cu casele de asigurări de sănătate, decontarea lunară se face fără a mai fi necesară o regularizare trimestrială, după cum urmează:

a) la nivelul valorii aferente indicatorilor realizaţi în limita valorii de contract, dacă se acoperă contravaloarea cheltuielilor efectiv realizate;

b) la nivelul cheltuielilor efectiv realizate în limita valorii de contract, în situaţia în care valoarea aferentă indicatorilor realizaţi este mai mică sau egală cu nivelul cheltuielilor efectiv realizate.

(2) Prevederile alin. (1) sunt aplicabile inclusiv pentru unităţile sanitare cu paturi aflate în relaţie contractuală cu casele de asigurări de sănătate care acordă servicii în regim de spitalizare continuă pentru afecţiuni cronice.


	__
	Nemodificat 
	

	7. 
	__
	Art. IV. - Pentru serviciile medicale spitaliceşti de chimioterapie cu monitorizare, acordate în regim de spitalizare de zi, efectuate de unităţile sanitare cu paturi, decontarea serviciilor se efectuează la nivelul realizat, prin acte adiţionale de suplimentare a sumelor contractate, după încheierea lunii în care serviciile au fost acordate, dacă a fost depăşit nivelul contractat.


	__
	Nemodificat 
	

	8. 
	__

	Art. V. - (1) Pentru unităţile sanitare care derulează Programul naţional de supleere a funcţiei renale la bolnavii cu insuficienţă renală cronică, precum şi pentru unităţile sanitare care derulează Subprogramul de radioterapie a bolnavilor cu afecţiuni oncologice realizat în regim de spitalizare de zi, decontarea serviciilor se efectuează la nivelul realizat, prin acte adiţionale de suplimentare a sumelor contractate, după încheierea lunii în care serviciile au fost acordate, dacă a fost depăşit nivelul contractat.

(2) Actele adiţionale de suplimentare a valorii de contract pentru situaţiile prevăzute la alin. (1), pentru acoperirea serviciilor acordate peste valoarea de contract, se vor încheia în limita sumelor alocate cu această destinaţie în bugetul Fondului naţional unic de asigurări sociale de sănătate.

(3) Decontarea serviciilor de dializă şi regularizarea trimestrială a acestora, precum şi a serviciilor de radioterapie se efectuează la nivelul realizat, prin încheierea de acte adiţionale de suplimentare a valorii de contract, în limita sumelor alocate cu această destinaţie în bugetul Fondului naţional unic de asigurări sociale de sănătate.
	__
	Nemodificat 
	

	9. 
	__

	Art. VI - (1) În cazul persoanelor asigurate din statele cu care România a încheiat documente internaţionale cu prevederi în domeniul sănătăţii, care au beneficiat pe teritoriul României de servicii medicale acordate în unităţi sanitare cu paturi, recuperarea cheltuielilor se face la nivelul tarifelor aferente serviciilor medicale sau, după caz, la nivelul sumei corespunzătoare decontului de cheltuieli pentru fiecare bolnav externat.

(2) Unităţile sanitare pentru care decontarea lunară se face potrivit art. III alin. (1) lit. b) şi alin. (2) au obligaţia să transmită caselor de asigurări de sănătate cu care se află în relaţie contractuală, în vederea recuperării cheltuielilor pentru serviciile prevăzute la alin. (1), pe lângă copii ale documentelor de deschidere de drepturi, şi copii ale deconturilor de cheltuieli pe fiecare pacient externat.


	__
	Nemodificat 
	

	10. 
	__

	Art. VII - (1) Casele de asigurări de sănătate contractează şi decontează serviciile medicale acordate în centrele de evaluare organizate la nivelul unităţilor sanitare cu paturi în vederea evaluării şi tratării pacienţilor confirmaţi cu COVID-19.

(2) În centrele de evaluare se acordă servicii medicale de tip spitalicesc - spitalizare de zi pentru persoanele care îndeplinesc condiţiile stabilite prin ordinul ministrului sănătăţii, prevăzut la art. 25 alin. (2) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, suportate din fondurile aferente asistenţei medicale spitaliceşti şi decontate prin tarif pe serviciu medical-caz, exprimat în lei. Serviciile medicale-caz şi tarifele aferente acestora se stabilesc prin Normele metodologice de aplicare a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, tehnologiilor şi dispozitivelor asistive în cadrul sistemului de asigurări sociale de sănătate.

(3) Contractarea şi decontarea activităţii desfăşurate în cadrul centrelor de evaluare se realizează în baza actelor adiţionale ce se încheie între casele de asigurări de sănătate şi unităţile sanitare cu paturi care au organizate centre de evaluare.

(4) În vederea contractării cu casele de asigurări de sănătate a serviciilor medicale acordate în centrele de evaluare, unităţile sanitare cu paturi vor transmite caselor de asigurări de sănătate următoarele documente asumate prin semnătură electronică extinsă calificată a reprezentantului legal:

a) cererea prin care solicită contractarea serviciilor medicale ce se acordă în cadrul centrului de evaluare;

b) documentul eliberat de direcţia de sănătate publică privind înfiinţarea centrului de evaluare, care atestă îndeplinirea condiţiilor de funcţionare a centrului de evaluare;

c)lista personalului care îşi desfăşoară activitatea în cadrul centrului de evaluare şi programul de activitate al centrului; în situaţia în care după încheierea actelor adiţionale prevăzute la alin. (3) lista personalului şi/sau programul centrului de evaluare se modifică, reprezentantul legal al unităţii sanitare anunţă casa de asigurări de sănătate despre aceste situaţii cel târziu în ziua producerii modificării.
	__
	Nemodificat 
	

	11. 
	__
	Art. VIII - (1) În centrele de evaluare se acordă servicii medicale tuturor persoanelor aflate pe teritoriul României, care îndeplinesc condiţiile stabilite prin ordinul ministrului sănătăţii, prevăzut la art. 25 alin. (2) din Legea nr. 95/2006, republicată, cu modificările şi completările ulterioare, fără a fi necesară prezentarea biletului de trimitere, pe baza confirmării infecţiei printr-un test antigen rapid sau test NAAT/RT-PCR identificat în platforma Corona Forms la momentul prezentării în centrul de evaluare.

(2) Serviciile medicale acordate în centrele de evaluare pentru persoanele prevăzute la alin. (1) se acordă şi se decontează conform prevederilor referitoare la spitalizarea de zi din cuprinsul contractului-cadru privind condiţiile acordării asistenţei medicale, medicamentelor şi dispozitivelor medicale în cadrul sistemului de asigurări sociale de sănătate şi al normelor de aplicare ale acestuia, precum şi în condiţiile stabilite prin prezenta ordonanţă de urgenţă.

(3) Serviciile medicale acordate în centrele de evaluare se decontează numai dacă s-au efectuat toate serviciile obligatorii aferente tipului de serviciu medical-caz, prevăzute în normele metodologice de aplicare a Contractului-cadru.

(4) Suma contractată cu casa de asigurări de sănătate de un furnizor, pentru serviciile medicale acordate în centrele de evaluare, se determină prin înmulţirea numărului de cazuri negociat şi contractat pe tipuri de servicii medicale cu tariful aferent acestora. Suma contractată se defalcă pe trimestre şi pe luni.

(5) Decontarea lunară a serviciilor medicale acordate în centrele de evaluare se face pe baza numărului de servicii medicale-cazuri şi a tarifului pe serviciu medical-caz, în limita sumelor contractate, pe baza facturii şi a documentelor justificative transmise de furnizor la casa de asigurări de sănătate până la data prevăzută în contractul încheiat de furnizor cu casa de asigurări de sănătate. Trimestrial se fac regularizări în condiţiile prevăzute în normele metodologice de aplicare a Contractului-cadru.

(6) Validarea serviciilor medicale-caz în regim de spitalizare de zi în vederea decontării se face de către casa de asigurări de sănătate conform prevederilor referitoare la spitalizarea de zi din cuprinsul contractului-cadru privind condiţiile acordării asistenţei medicale, medicamentelor şi dispozitivelor medicale în cadrul sistemului de asigurări sociale de sănătate şi al normelor metodologice de aplicare ale acestuia, precum şi în condiţiile stabilite prin prezenta ordonanţă de urgenţă.

(7) Decontarea serviciilor medicale-caz validate potrivit alin. (6) se realizează cu încadrarea în valoarea de contract pentru spitalizarea de zi sau, după caz, în suma contractată pentru serviciile medicale-caz aferentă centrului de evaluare în cazul în care unitatea sanitară cu paturi nu are încheiat contract cu casa de asigurări de sănătate pentru servicii de spitalizare de zi, având în vedere şi confirmarea serviciilor medicale-caz din punctul de vedere al datelor clinice şi medicale la nivel de pacient, comunicate de către Şcoala Naţională de Sănătate Publică, Management şi Perfecţionare în Domeniul Sanitar Bucureşti, în conformitate cu prevederile Contractului-cadru şi ale normelor metodologice de aplicare ale acestuia.


	__
	Nemodificat 
	

	12. 
	__
	Art. IX - (1) Pentru investigaţiile paraclinice efectuate în regim ambulatoriu, potrivit ghidurilor de practică medicală, aprobate prin ordin al ministrului sănătăţii, necesare monitorizării pacienţilor diagnosticaţi cu COVID-19, după externarea din spital sau după încetarea perioadei de izolare, precum şi a pacienţilor diagnosticaţi cu boli oncologice, diabet zaharat, afecţiuni rare, boli cardiovasculare, boli cerebrovasculare, boli neurologice, sumele contractate cu casele de asigurări de sănătate se suplimentează după încheierea lunii în care au fost acordate investigaţiile paraclinice, prin acte adiţionale.

(2) Efectuarea investigaţiilor paraclinice necesare pacienţilor, în vederea monitorizării afecţiunilor prevăzute la alin. (1), se realizează de către furnizorii de servicii medicale paraclinice, în termen de maximum 5 zile lucrătoare de la data solicitării acestora.

(3) Pentru investigaţiile paraclinice prevăzute la alin.(1) furnizorii de servicii medicale paraclinice ţin evidenţe distincte.

	__
	1. La articolul IX, alineatul (1) se modifică şi va avea următorul cuprins:

“Art. IX. - (1) Pentru investigaţiile paraclinice efectuate în regim ambulatoriu, potrivit ghidurilor de practică medicală, aprobate prin ordin al ministrului sănătăţii, necesare monitorizării pacienţilor diagnosticaţi cu COVID-19, după externarea din spital sau după încetarea perioadei de izolare, precum şi a pacienţilor diagnosticaţi cu boli oncologice, diabet zaharat, afecţiuni rare, boli cardiovasculare, boli cerebrovasculare, boli neurologice, boală cronică renală, sumele contractate cu casele de asigurări de sănătate se suplimentează după încheierea lunii în care au fost acordate investigaţiile paraclinice, prin acte adiţionale.”

Autori: membrii comisiilor
Alin.(2) nemodificat 
	Pentru respectarea exigențelor impuse de normele de tehnică legislativă.

Completare necesară.

	13. 
	__


	Art. X - (1) În condiţiile stabilite prin contractul-cadru, unele consultaţii medicale acordate în asistenţa medicală primară şi în ambulatoriul de specialitate clinic, inclusiv unele servicii conexe necesare actului medical, prevăzute în pachetele de servicii medicale, se pot acorda la distanţă.

(2) Prin derogare de la prevederile art. 337 alin. (2) din Legea nr. 95/2006 republicată, cu modificările şi completările ulterioare, consultaţiile medicale la distanţă prevăzute la alin. (1) se acordă şi se validează fără a fi necesară utilizarea cardului naţional de asigurări sociale de sănătate sau a documentelor înlocuitoare ale acestuia, prevăzute la art. 223 alin. (1) şi (11) din aceeaşi lege.


	__
	Nemodificat 
	

	14. 
	__
	Art. XI - Prevederile art. II, III şi VI se aplică până la data de 30 septembrie 2022.

	__
	Nemodificat 
	

	15. 
	__
	Art. XII - Prin sintagma "influenţele financiare determinate de menţinerea în plată la nivelul lunii iunie 2017 a drepturilor, care se suportă potrivit Ordonanţei Guvernului nr. 7/2017 privind reglementarea unor măsuri fiscal-bugetare în domeniul sănătăţii, până la 31 decembrie 2017 din bugetul Fondului naţional unic de asigurări sociale de sănătate" din cuprinsul art. 1 al Ordonanţei de urgenţă a Guvernului nr. 114/2017 privind reglementarea unor măsuri fiscal-bugetare pentru personalul încadrat în unităţile sanitare, aprobată prin Legea nr. 179/2018, se înţelege totalitatea majorărilor salariale acordate succesiv, începând cu luna octombrie 2015, personalului încadrat în unităţi sanitare publice, precum şi în cele care au ca asociat unic unităţile administrativ-teritoriale aflate în relaţie contractuală cu casele de asigurări de sănătate, potrivit dispoziţiilor Ordonanţei de urgenţă a Guvernului nr. 35/2015 pentru modificarea şi completarea Ordonanţei de urgenţă a Guvernului nr. 83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, precum şi pentru modificarea şi completarea Legii nr. 152/1998 privind înfiinţarea Agenţiei Naţionale pentru Locuinţe, aprobată cu modificări şi completări prin Legea nr. 293/2015, ale Ordonanţei de urgenţă a Guvernului nr. 20/2016 pentru modificarea şi completarea Ordonanţei de urgenţă a Guvernului nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare şi pentru modificarea şi completarea unor acte normative, aprobată cu modificări şi completări prin Legea nr. 250/2016, cu modificările ulterioare, şi ale Ordonanţei de urgenţă a Guvernului nr. 43/2016 pentru modificarea şi completarea Ordonanţei de urgenţă a Guvernului nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare, pentru modificarea şi completarea unor acte normative şi pentru aplicarea unitară a dispoziţiilor legale, cu modificările ulterioare, influenţe financiare aprobate prin legile bugetare anuale.

	__
	Nemodificat 
	

	16. 
	__

	Art. XIII - (1) Centrele de vaccinare împotriva COVID-19 organizate, potrivit prevederilor Strategiei de vaccinare împotriva COVID-19 în România, aprobată prin Hotărârea Guvernului nr. 1.031/2020, cu modificările şi completările ulterioare, în alte locaţii decât cele din cadrul unităţilor sanitare publice cu paturi îşi încetează activitatea în termen de maximum 30 de zile de la data intrării în vigoare a prezentei ordonanţe de urgenţă.

(2) Centrele de vaccinare prevăzute la alin. (1), care şi-au încetat activitatea, transmit autorităţilor administraţiei publice locale în a căror rază teritorială au funcţionat toate documentele aferente desfăşurării activităţii de vaccinare. Documentele existente la nivelul centrului de vaccinare se arhivează, la nivelul autorităţii publice locale, cu informarea Direcţiei de sănătate publică judeţene sau a municipiului Bucureşti.

(3) Cheltuielile centrelor de vaccinare prevăzute la alin. (1) efectuate şi nedecontate până la data încetării activităţii se asigură din bugetele prevăzute la art. 2 din Ordonanţa de urgenţă a Guvernului nr. 3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, cu modificările şi completările ulterioare.

(4) Începând cu data de 1 iulie 2022, activitatea de vaccinare împotriva COVID-19 se realizează exclusiv prin cabinetele de asistenţă medicală primară organizate potrivit prevederilor Ordonanţei Guvernului nr. 124/1998 privind organizarea şi funcţionarea cabinetelor medicale, republicată, cu modificările şi completările ulterioare, în cadrul programului naţional de vaccinare derulat de Ministerul Sănătăţii.

(5) În cazul persoanelor private de libertate, activitatea de vaccinare împotriva COVID-19 se realizează exclusiv prin cabinetele medicale din cadrul unităţilor penitenciare, cu sprijinul direcţiilor de sănătate publică judeţene şi a municipiului Bucureşti, în cadrul programului naţional de vaccinare derulat de Ministerul Sănătăţii.

(6) Începând cu data de 1 iulie 2022, tariful pentru administrarea vaccinului de către medicii de familie se stabileşte potrivit Ordinului ministrului sănătăţii nr. 964/2022 privind aprobarea Normelor tehnice de realizare a programelor naţionale de sănătate publică.

(7) Începând cu data de 1 iulie 2022, din bugetul Ministerului Sănătăţii se asigură finanţarea activităţii de vaccinare prevăzută la alin. (4), precum şi sumele necesare achitării obligaţiilor de plată înregistrate pentru activitatea de vaccinare desfăşurată anterior în cadrul centrelor din unităţile sanitare şi în cadrul cabinetelor de asistenţă medicală primară, care se asigură prin transferuri de la bugetul de stat prin bugetul Ministerului Sănătăţii către bugetul Fondului naţional unic de asigurări sociale de sănătate.


	__
	Nemodificat 
	

	17. 
	__
	Art. XIV - (1) Pentru administrarea vaccinului de către medicii de familie aflaţi în relaţii contractuale cu casele de asigurări de sănătate, în cabinetele proprii, persoanelor înscrise pe lista proprie, celor care nu au un medic de familie sau pentru care medicul de familie nu asigură aceste servicii, validată ca serviciu de vaccinare în Registrul electronic naţional de vaccinare, potrivit schemei complete de vaccinare, în condiţiile stabilite prin Strategia de vaccinare împotriva COVID-19 în România, aprobată prin Hotărârea Guvernului nr. 1.031/2020, cu modificările şi completările ulterioare, tariful este de 40 de lei/inoculare.

(2) Pentru administrarea vaccinului de către medicii de familie aflaţi în relaţii contractuale cu casele de asigurări de sănătate, la domiciliul persoanei, validată ca serviciu de vaccinare în Registrul electronic naţional de vaccinare, potrivit schemei complete de vaccinare, în condiţiile stabilite prin Strategia de vaccinare împotriva COVID-19 în România, aprobată prin Hotărârea Guvernului nr. 1.031/2020, cu modificările şi completările ulterioare, tariful este de 60 de lei/inoculare.

(3) Tarifele prevăzute la alin. (1) şi (2) includ şi consultaţia medicală, precum şi raportarea şi monitorizarea reacţiilor adverse postvaccinale.

(4) Prevederile alin. (1) şi (2) sunt aplicabile până la data de 30 iunie 2022.

	__
	Nemodificat 
	

	18. 
	__
	Art. XV - (1) Persoanele vaccinate împotriva COVID-19 cu schemă completă, până la data intrării în vigoare a prezentei ordonanţe de urgenţă, care nu au ridicat tichetele de masă pe suport hârtie prevăzute la art. 212 din Legea nr. 55/2020 privind unele măsuri pentru prevenirea şi combaterea efectelor pandemiei de COVID-19, cu modificările şi completările ulterioare, beneficiază de alocaţia de hrană, în valoare totală de 100 de lei, sub forma tichetelor de masă pe suport electronic, conform prevederilor Legii nr. 165/2018 privind acordarea biletelor de valoare, cu modificările şi completările ulterioare. Prin derogare de la prevederile art. 13 din Legea nr. 165/2018, cu modificările şi completările ulterioare, tichetele de masă se emit fără datele personale ale beneficiarilor.

(2) Cheltuielile aferente drepturilor prevăzute la alin.(1) se suportă din bugetul Ministerului Sănătăţii de la titlul 20 - Bunuri şi servicii.

(3) Alocaţia de hrană, sub forma tichetelor de masă, acordată potrivit prevederilor alin. (1), reprezintă venit neimpozabil pentru persoanele fizice, conform art. 62 lit. a) din Legea nr. 227/2015 privind Codul fiscal, cu modificările şi completările ulterioare.

(4) Tichetele de masă pe suport electronic se achiziţionează de către direcţiile de sănătate publică judeţene şi a municipiului Bucureşti, cu respectarea prevederilor Legii nr. 98/2016 privind achiziţiile publice, cu modificările şi completările ulterioare, şi se distribuie centrelor de vaccinare, cabinetelor medicilor de familie, unităţilor penitenciare, ambulatoriilor de specialitate sau autorităţilor publice locale, în condiţiile stabilite prin ordin al ministrului sănătăţii, care se emite în termen de 30 de zile de la data intrării în vigoare a prezentei ordonanţe de urgenţă.

(5) Autorităţile administraţiei publice locale distribuie tichetele de masă pe suport electronic prevăzute la alin. (1) persoanelor vaccinate împotriva COVID-19 cu schemă completă de vaccinare care nu au beneficiat de aceste tichete de masă până la data închiderii centrului de vaccinare împotriva COVID-19 unde s-a efectuat vaccinarea.

	__
	Nemodificat 
	

	19. 
	__

Art. 17. - (1) Donatorii de sânge au dreptul să primească, la fiecare donare, o alocaţie de hrană sub forma tichetelor de masă, care au caracteristicile fizice şi valorice prevăzute de Legea nr. 142/1998 privind acordarea tichetelor de masă, cu modificările şi completările ulterioare, sau o masă postdonare la centrul de transfuzie sanguină în echivalentul valorii totale a tichetelor de masă acordate.
	Art. XVI - La articolul 17 din Legea nr. 282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, republicată în Monitorul Oficial al României, Partea I, nr. 188 din 17 martie 2014, cu completările ulterioare, alineatul (1) se modifică şi va avea următorul cuprins:

"- Art. 17. - (1) Donatorii de sânge au dreptul să primească, la fiecare donare, o alocaţie de hrană sub forma tichetelor de masă, care au caracteristicile fizice şi valorice conform prevederilor Legii nr. 165/2018 privind acordarea biletelor de valoare, cu modificările şi completările ulterioare."
	__
	Nemodificat 
	

	20. 
	__
	Art. XVII - Legea nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, republicată în Monitorul Oficial al României, Partea I, nr. 884 din 28 septembrie 2020, cu modificările şi completările ulterioare, se modifică şi se completează după cum urmează:

	__
	Nemodificat 
	

	21. 
	(33) Persoanele care se regăsesc în situaţiile prevăzute la alin. (31) informează medicul de familie despre ipoteza în care se află, inclusiv cu privire la locul în care au decis să se izoleze sau s-a instituit izolarea. Medicul de familie are obligaţia luării în evidenţă şi monitorizării stării de sănătate a persoanelor respective şi transmite direcţiei de sănătate publică judeţene, respectiv, după caz, a municipiului Bucureşti, fişa de monitorizare a persoanei izolate, al cărei model este aprobat prin ordin al ministrului sănătăţii.
	1. La articolul 8, alineatul (33) se modifică şi va avea următorul cuprins:

"(33) Activitatea de monitorizare a stării de sănătate a persoanelor care au avut un rezultat pozitiv la testul efectuat pentru detecţia virusului SARS-CoV-2 se realizează de către medicii de familie cu liste proprii, inclusiv medicii de familie nou-veniţi într-o localitate, aflaţi în relaţie contractuală cu casele de asigurări de sănătate pentru furnizarea de servicii medicale în asistenţa medicală primară, precum şi de către medicii din unităţile penitenciare, pentru persoanele private de libertate. În vederea identificării medicului de familie pe lista căruia este înscrisă persoana care a avut un rezultat pozitiv la testul pentru virusul SARS-CoV-2, în aplicaţia informatică «Corona-forms», pe baza CNP-ului persoanei, se transmit de către Casa Naţională de Asigurări de Sănătate, în format electronic, datele de identificare ale medicului de familie pe lista căruia aceasta este înscrisă la data rezultatului testării."

	__
	Nemodificat 
	

	22. 
	Alineate noi
	2. La articolul 8, după alineatul (33) se introduc şapte noi alineate, alineatele (34)-(310) cu următorul cuprins:

"(34) Activitatea de monitorizare a stării de sănătate a pacienţilor desfăşurată în cabinetele medicilor de familie se realizează prin fişa de monitorizare a pacientului ce se completează prin aplicaţia informatică «Corona-forms».

(35) În vederea realizării decontării de către casele de asigurări de sănătate a activităţii de monitorizare a pacienţilor, prevăzută la alin. (34), datele din fişa de monitorizare a pacientului vor fi transmise, în mod automat, în forma completată de medicul de familie, din aplicaţia informatică «Corona-forms» în sistemul informatic unic integrat.

(36) În vederea punerii în aplicare a prevederilor prevăzute la alin. (34) şi (35), Serviciul de Telecomunicaţii Speciale, în calitate de administrator tehnic al aplicaţiei informatice «Corona-forms», dezvoltă şi creează posibilitatea de conectare în mod gratuit a medicilor de familie prevăzuţi la alin. (33) în aplicaţia informatică «Corona-forms».

(37) Casa Naţională de Asigurări de Sănătate asigură evidenţa tuturor medicilor de familie care prestează serviciile medicale prevăzute la alin. (33) şi transmite periodic, către Serviciul de Telecomunicaţii Speciale, datele de identificare ale medicilor de familie prevăzuţi la alin. (33), în vederea actualizării datelor din aplicaţia informatică «Corona-forms».

(38) Casa Naţională de Asigurări de Sănătate, prin casele de asigurări de sănătate şi Serviciul de Telecomunicaţii Speciale, asigură suportul pentru medicii de familie prevăzuţi la alin. (33), în ceea ce priveşte solicitările acestora privind modul de realizare a activităţilor prevăzute la alin. (33) şi (35).

(39) Implementarea funcţionalităţilor prevăzute la alin. (33)-(36) în aplicaţia informatică «Corona-forms», cerinţele operaţionale, seturile de date, modul de prelucrare a datelor cu caracter personal, precum şi modul de asigurare a suportului, procedurile şi infrastructura folosite pentru primirea şi înregistrarea solicitărilor de suport sunt stabilite prin ordin comun al ministrului sănătăţii, al preşedintelui Casei Naţionale de Asigurări de Sănătate şi al directorului Serviciului de Telecomunicaţii Speciale.

(310) Entităţile prevăzute la alin. (39) ce prelucrează date cu caracter personal au obligaţia de a respecta dispoziţiile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), precum şi legislaţia naţională aplicabilă protecţiei datelor cu caracter personal."


	__
	Nemodificat 
	

	23. 
	Art. 13. - În situaţiile de risc epidemiologic şi biologic prevăzute la art. 6, pentru monitorizarea evoluţiei situaţiilor de risc şi pentru instituirea măsurilor de limitare a răspândirii bolilor infectocontagioase pe teritoriul României, Institutul naţional de sănătate publică are obligaţia de a comunica zilnic numărul cazurilor nou-confirmate, numărul cazurilor pozitive la retestare, numărul total de teste efectuate şi numărul de teste efectuate raportate separat, la nivel naţional şi judeţean.


	3. Articolul 13 se modifică şi va avea următorul cuprins:

"Art. 13. - (1) În situaţiile de risc epidemiologic şi biologic prevăzute la art. 6, Ministerul Sănătăţii coordonează activităţile de prevenire şi combatere a efectelor pandemiei de COVID-19 în cadrul unităţilor sanitare publice din sistemul de sănătate, indiferent de forma de subordonare sau coordonare a acestora. Pentru compartimentele/unităţile de primiri urgenţe şi pentru serviciile de ambulanţă, coordonarea operaţională se realizează de către Departamentul pentru Situaţii de Urgenţă în colaborare cu Ministerul Sănătăţii.

(2) Institutul Naţional de Sănătate Publică, pe toată perioada situaţiei de risc epidemiologic şi biologic, pentru prevenirea introducerii şi limitarea răspândirii bolilor infectocontagioase pe teritoriul naţional, are obligaţia de a comunica zilnic numărul de cazuri noi de îmbolnăvire şi al deceselor înregistrate, la nivel naţional şi judeţean."
	__
	Nemodificat 
	

	24. 
	(4) Drepturile plătite persoanei detaşate se suportă din bugetul Ministerului Sănătăţii, transportul se asigură de către Inspectoratul pentru Situaţii de Urgenţă, iar cazarea de către instituţia care beneficiază de serviciile persoanei detaşate sau, după caz, de către unitatea administrativ-teritorială.
	4. La articolul 19, alineatul (4) se modifică şi va avea următorul cuprins:
"(4) Drepturile salariale cuvenite persoanei detaşate se asigură de la bugetul de stat, prin bugetele ordonatorilor principali de credite ai angajatorilor la care s-a dispus detaşarea, transportul se asigură de către Inspectoratul General pentru Situaţii de Urgenţă, iar cazarea de către angajatorul la care s-a dispus detaşarea sau, după caz, de către unitatea administrativ-teritorială."


	__
	Nemodificat 
	

	25. 
	Articole noi
	5. După articolul 21 se introduc două noi articole, articolele 211 şi 212, cu următorul cuprins:
"Art. 211. - Medicii prevăzuţi la art. 386 alin. (1) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, pot acorda asistenţă medicală în afara specialităţii persoanelor diagnosticate cu COVID-19, în baza şi în limitele protocoalelor de practică medicală, aprobate prin ordin al ministrului sănătăţii, potrivit dispoziţiilor art. 16 alin. (1) lit. g) din aceeaşi lege.

Art. 212. - În situaţiile de risc epidemiologic şi biologic prevăzute la art. 6, pentru munca suplimentară, prin asigurarea serviciului de permanenţă în regim 24/7, prin serviciul de gardă sau prin chemări de la domiciliu, după caz, personalul Centrului operativ pentru situaţii de urgenţă din cadrul Ministerului Sănătăţii, personalul Institutului Naţional de Sănătate Publică şi al direcţiilor de sănătate publică judeţene, respectiv a municipiului Bucureşti, precum şi personalul detaşat sau delegat în cadrul acestora, beneficiază de sporurile prevăzute la art. 21 alin. (2) şi (3) din Legea-cadru nr.153/2017, cu modificările şi completările ulterioare, aplicabile la salariul de bază determinat conform prevederilor legale pentru luna ianuarie 2018. Munca astfel prestată şi plătită nu se compensează şi cu timp liber corespunzător."


	__
	Nemodificat 
	

	26. 
	__
	Art. XVIII - Legea-cadru nr. 153/2017, publicată în Monitorul Oficial al României, Partea I, nr. 492 din 28 iunie 2017, cu modificările şi completările ulterioare, se completează după cum urmează:


	__
	Nemodificat
	

	27. 
	Articol nou


	1. În anexa nr. II capitolul II - Reglementări specifice personalului din sănătate, din unităţile de asistenţă medico-socială şi din unităţile de asistenţă socială/servicii sociale, după articolul 14 se introduce un nou articol, articolul 15, cu următorul cuprins:
"Art. 15. - (1) În situaţiile de risc epidemiologic şi biologic prevăzute la art. 6 din Legea nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, republicată, cu modificările şi completările ulterioare, personalul care ocupă funcţii de conducere din cadrul Institutului Naţional de Sănătate Publică beneficiază de un spor de 30% din salariul de bază.

(2) Cuantumul sporului prevăzut la alin. (1) nu se ia în calcul la determinarea limitei prevăzute la art. 25 din prezenta lege."


	__
	2. La articolul XVIII, punctul 1 se modifică şi va avea următorul cuprins:

“1. În anexa nr. II capitolul II - Reglementări specifice personalului din sănătate, din unităţile de asistenţă medico-socială şi din unităţile de asistenţă socială/servicii sociale, după articolul 14 se introduc două noi articole, art.15 şi 16, cu următorul cuprins:

Art.15 nemodificat 
„Art.16. - (1) Munca prestată de către personalul Centrului operativ pentru situații de urgență din cadrul Ministerului Sănătății, în vederea asigurării permanenței activităţii operaționale în regim 24/7, în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează, în cadrul programului normal de lucru, se plăteşte cu un spor de până la 100% din salariul de bază al funcţiei îndeplinite, aflat în plată. 

(2) Munca astfel prestată şi plătită nu se compensează  şi cu timp liber corespunzător.”

Autori: deputat Corneliu Florin Buicu și membrii Comisiei pentru sănătate și familie
	Pentru respectarea exigențelor impuse de normele de tehnică legislativă.

COSU este organizat și funcționează în baza OUG nr. 21/2004 este constituit ca structură tehnico-operativă de monitorizare cu activitate permanentă și desfășoară activitatea operațională permanent, pe criteriul 24h/7.

Astfel, deși funcționarii publici din cadrul COSU își desfășoară activitatea în mod comparabil cu personalul cu statut special și cu personalul din unitățile sanitare publice, respectiv în mod permanent, nu beneficiază în mod similar și de sporurile acordate acestor categorii de personal pentru asigurarea continuității activității.

	28. 
	Articol nou
	2. În anexa nr. VIII capitolul I litera B - Reglementări specifice funcţionarilor publici, după articolul 8 se introduce un nou articol, articolul 9, cu următorul cuprins:

"Art. 9. - (1) În situaţiile de risc epidemiologic şi biologic prevăzute la art. 6 din Legea nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, republicată, cu modificările şi completările ulterioare, directorul executiv, directorii executivi adjuncţi, precum şi funcţionarii publici încadraţi în cadrul structurilor de control în sănătate publică din cadrul direcţiilor de sănătate publică beneficiază de un spor de 30% din salariul de bază.

(2) Cuantumul sporului prevăzut la alin. (1) nu se ia în calcul la determinarea limitei prevăzute la art. 25 din prezenta lege."


	__
	Nemodificat
	

	29. 
	Articol nou
	__
	1. După articolul XVIII se introduce un nou articol, art. XVIII1, cu următorul cuprins:

„Art.XVIII1. - (1) De prevederile Legii nr.70/2022 privind reglementarea statutului personalului care, în perioada stării de alertă sau a situațiilor de risc epidemiologic și biologic, determinate de pandemia de COVID-19, a fost încadrat pe perioadă determinată, precum și pentru modificarea și completarea unor acte normative, beneficiază și personalul încadrat în funcții de execuție de la nivelul instituțiilor din subordinea Ministerului Sănătății care are raporturi juridice încheiate în perioada stării de urgență.

(2) Examenul pentru ocuparea posturilor aferente personalului prevăzut la alin. (1) se desfășoară în aceleași condiții prevăzute la art. 1 alin.(2) și art.2 din Legea nr.70/2022.”


	Pct.1 se elimină.
Autori: membrii comisiilor
	Raporturile juridice încheiate potrivit prevederilor art.3 alin. (1) din OUG nr.40/2020 au încetat de drept la 45 de zile de la încetarea stării de urgenţă.

Posturile vacante şi temporar vacante ocupate prin această modalitate au fost ocupate ulterior şi au intrat sub incidenţa Legii nr.70/2022.


	30. 
	__
	Art. XIX - La data intrării în vigoare a prezentei ordonanţe de urgenţă, art. 212 din Legea nr. 55/2020 privind unele măsuri pentru prevenirea şi combaterea efectelor pandemiei de COVID-19, publicată în Monitorul Oficial al României, Partea I, nr. 396 din 15 mai 2020, cu modificările şi completările ulterioare, se abrogă.


	__
	Nemodificat
	

	31. 
	__
	Art. XX - (1) Prin derogare de la prevederile art. 172 alin. (6) şi (7) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, structura organizatorică, reorganizarea şi restructurarea unităţilor sanitare din reţeaua Ministerului Sănătăţii, a celor din subordinea autorităţilor administraţiei publice locale şi din reţeaua proprie a altor ministere şi instituţii publice cu reţea sanitară proprie se aprobă prin act administrativ al directorilor executivi ai direcţiilor de sănătate publică judeţene/a municipiului Bucureşti, în funcţie de necesităţi, în vederea asigurării condiţiilor de izolare şi a circuitelor funcţionale care au drept scop prevenirea şi controlul infecţiei cu virusul SARS-CoV-2. Reorganizarea şi restructurarea unităţilor sanitare din subordinea autorităţilor administraţiei publice locale şi din reţeaua proprie a altor ministere şi instituţii publice cu reţea sanitară proprie se vor face la solicitarea acestora.

(2) Prin derogare de la prevederile art. 172 alin. (8) din Legea nr. 95/2006, republicată, cu modificările şi completările ulterioare, structura organizatorică, reorganizarea şi restructurarea spitalelor private care asigură asistenţa medicală pacienţilor infectaţi cu virusul SARS-CoV-2, în vederea asigurării condiţiilor de izolare şi a circuitelor funcţionale care au drept scop prevenirea şi controlul infecţiei cu virusul SARS-CoV-2 se aprobă prin act administrativ al directorilor executivi ai direcţiilor de sănătate publică judeţene/a municipiului Bucureşti, la solicitarea acestora.

(3) Prevederile alin. (1) şi (2) se aplică până la data de 31 decembrie 2022.
	__

	32. 
	__
	Art. XXI - În termen de 30 de zile de la data intrării în vigoare a prezentei ordonanţe de urgenţă, se emite ordinul prevăzut la art. 8 alin. (39) din Legea nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, republicată în Monitorul Oficial al României, Partea I, nr. 884 din 28 septembrie 2020, cu modificările şi completările ulterioare, astfel cum a fost modificată şi completată prin prezenta ordonanţă de urgenţă.

	__

	33. 
	__
	Art. XXII - Raportarea activităţii desfăşurate de furnizorii aflaţi în relaţii contractuale cu casele de asigurări de sănătate în sistemul de asigurări sociale de sănătate începând cu luna următoare celei în care a încetat starea de alertă declarată potrivit legii şi decontarea acestei activităţi, care se realizează conform art. I-X, art. XIV şi art. XX, se face începând cu luna mai 2022.

	__

	34. 
	__
	__

	2. După art.XXII, se introduce un nou articol, art.XXIII, cu următorul cuprins:

„Art.XXIII. - Legea nr.95/2006 privind reforma în domeniul sănătății, republicată în Monitorul Oficial al României, Partea I, nr.652 din 28 august 2015, cu modificările și completările ulterioare, se modifică după cum urmează:


	3. După articolul XXII se introduce un nou articol, art.XXIII, cu următorul cuprins:

Nemodificat
	Pentru respectarea exigențelor impuse de normele de tehnică legislativă.

	35. 
	(5) Membrii Consiliului de administraţie al CNAS, cu excepţia preşedintelui şi vicepreşedinţilor, beneficiază de o indemnizaţie lunară de până la 1% din indemnizaţia preşedintelui CNAS, în condiţiile prezenţei efective la şedinţele consiliului de administraţie.
	__
	1. La articolul 292, alineatul (5) va avea următorul cuprins:

„(5) Membrii Consiliului de administrație al CNAS beneficiază de o indemnizație lunară de 15% din indemnizația președintelui CNAS, în condițiile prezenței efective la ședințele consiliului de administrație, proporțional cu numărul de ședințe ale consiliului de administrație la care participă efectiv.”
	1. La articolul 292, alineatul (5) va avea următorul cuprins:

„(5) Membrii Consiliului de administrație al CNAS beneficiază de o indemnizație lunară de 15% din indemnizația președintelui CNAS, în condițiile prezenței efective la ședințele consiliului de administrație, proporțional cu numărul de ședințe ale consiliului de administrație la care participă efectiv şi cu încadrarea în cheltuielile de administrare, funcţionare şi de capital prevăzute la art.271 alin.(1) lit.b).”

Autori: membrii comisiilor

	Pentru a evidenţia că nivelul indemnizaţiei se încadrează în cheltuielile aprobate cu această destinaţie.

	36. 
	Alineat nou
	__
	__
	2. La articolul 292, după alineatul (5) se introduce un nou alineat, alin.(6), cu următorul cuprins:

„(6) Pot face parte din Consiliul de administrație al CNAS doar persoanele care fac dovada îndeplinirii cumulative a următoarelor condiţii:

a) să fie absolvenţi de studii superioare finalizate cu diplomă de licenţă;

b) să aibă, la data numirii, cel puţin 5 ani de experienţă profesională într-unul din următoarele domenii: medicină, farmacie, drept, economie sau management.”

Autori: deputat Diana Stoica şi membrii comisiilor


	Față de atribuțiile Consiliului de administrație al CNAS, prevăzute la art. 289 alin. (1), se impune reglementarea unor condiții minime de îndeplinit pentru membrii consiliului, de profesionalism și vechime, cu scopul de a crește gradul de eficiență a activității la nivelul CNAS.

	37. 
	(2) Mandatul membrilor consiliilor de administraţie ale caselor de asigurări este de 4 ani. Membrii consiliilor de administraţie ale caselor de asigurări beneficiază de o indemnizaţie lunară de până la 1 % din salariul funcţiei de director general al casei de asigurări respective, în condiţiile prezenţei efective la şedinţele consiliului de administraţie.
	__

	2. La articolul 297, alineatul (2) va avea următorul cuprins:

„(2) Mandatul membrilor consiliilor de administrație ale caselor de asigurări este de 4 ani. Membrii consiliilor de administrație ale caselor de asigurări beneficiază de o indemnizație lunară de 10% din salariul funcției de director general al casei de asigurări respective, în condițiile prezenței efective la ședințele consiliului de administrație, proporțional cu numărul de ședințe ale consiliului de administrație la care participă efectiv.”


	3. La articolul 297, alineatul (2) va avea următorul cuprins:

„(2) Mandatul membrilor consiliilor de administrație ale caselor de asigurări este de 4 ani. Membrii consiliilor de administrație ale caselor de asigurări beneficiază de o indemnizație lunară de 10% din salariul funcției de director general al casei de asigurări respective, în condițiile prezenței efective la ședințele consiliului de administrație, proporțional cu numărul de ședințe ale consiliului de administrație la care participă efectiv şi cu încadrarea în cheltuielile de administrare, funcţionare şi de capital prevăzute la art.271 alin.(1) lit.b).”

Autori: membrii comisiilor

	Pentru respectarea exigențelor impuse de normele de tehnică legislativă.

Corelare cu modificarea propusă anterior.

	38. 
	__
	__
	Art.II. - În termen de 30 de zile de la data intrării în vigoare a prezentei legi, se modifică în mod corespunzător Hotărârea Guvernului nr.144/2010 privind organizarea și funcționarea Ministerului Sănătății, cu modificările și completările ulterioare.

